钦定古今图书集成/明伦汇编/氏族典/第347卷 > 周津
## 钦定古今图书集成/明伦汇编/氏族典/第347卷 > 周津

按《明外史周津传》：“津字文济，慈谿人。成化二十年进
士，授行人，迁南京御史。守备中官蒋琮气陵百僚求
见，津不可。一日治具佛寺，属其僚邀之，津及门始知，
遽策马去。迁九江知府。会瑞州盗起，巡按御史奏调
津既至瑞，奏蠲逋赋，与民休息。上书都御史林俊，请
仿汉世听盗自相斩捕除其罪，俊从之。未几，贼首王”
武果擒其党刘洪等以献。累迁云南按察使。黔国公
沐崑家人有犯法，治之无少贷。崑亦重津，有所追捕
至，立遣之，无后期。迁广东左布政使。以忧归，卒。